**LIETUVOS RESPUBLIKOS SVEIKATOS APSAUGOS MINISTRAS**

**VALSTYBĖS LYGIO EKSTREMALIOSIOS SITUACIJOS VALSTYBĖS OPERACIJŲ VADOVAS**

**SPRENDIMAS**

**DĖL LIETUVOS RESPUBLIKOS SVEIKATOS APSAUGOS MINISTRO,**

**VALSTYBĖS LYGIO EKSTREMALIOSIOS SITUACIJOS VALSTYBĖS OPERACIJŲ VADOVO 2021 M. BALANDŽIO 21 D. SPRENDIMO NR. V-891 „DĖL asmenų teisės į švelnesnes karantino režimo priemones patvirtinimo“ pakeitimo**

2021 m. gegužės 31 d. Nr. V-1242

Vilnius

1. P a k e i č i uLietuvos Respublikos sveikatos apsaugos ministro, valstybės lygio ekstremaliosios situacijos valstybės operacijų vadovo 2021 m. balandžio 21 d. sprendimą Nr. V-891 „Dėl asmenų teisės į švelnesnes karantino režimo priemones patvirtinimo“ ir jį išdėstau nauja redakcija:

„**LIETUVOS RESPUBLIKOS SVEIKATOS APSAUGOS MINISTRAS**

**VALSTYBĖS LYGIO EKSTREMALIOSIOS SITUACIJOS VALSTYBĖS OPERACIJŲ VADOVAS**

**SPRENDIMAS**

**DĖL asmenų teisės į švelnesnes karantino režimo priemones patvirtinimo**

Vadovaudamasis Lietuvos Respublikos civilinės saugos įstatymo 15 straipsnio 2 dalies 1 ir 4 punktais, Lietuvos Respublikos žmonių užkrečiamųjų ligų profilaktikos ir kontrolės įstatymo 37 straipsnio 2 dalies 1 punktu, Lietuvos Respublikos Vyriausybės 2020 m. vasario 26 d. nutarimu Nr. 152 „Dėl valstybės lygio ekstremaliosios situacijos paskelbimo“, Valstybiniu ekstremaliųjų situacijų valdymo planu, patvirtintu Lietuvos Respublikos Vyriausybės 2010 m. spalio 20 d. nutarimu Nr. 1503 „Dėl Valstybinio ekstremaliųjų situacijų valdymo plano patvirtinimo“, Lietuvos Respublikos Vyriausybės 2020 m. gruodžio 16 d. nutarimu Nr. 1419 „Dėl valstybės lygio ekstremaliosios situacijos valstybės operacijų vadovo paskyrimo“, Lietuvos Respublikos Vyriausybės 2020 m. lapkričio 4 d. nutarimo Nr. 1226 „Dėl karantino Lietuvos Respublikos teritorijoje paskelbimo“ (toliau – Nutarimas) 18 ir 19 punktais bei siekdamas užtikrinti COVID-19 ligos (koronaviruso infekcijos) plitimo prevenciją, n u s p r e n d ž i u:

Nustatyti, kad:

1. Asmenims, atitinkantiems bent vieną iš Nutarimo 18 punkte nurodytų kriterijų (yra pasiskiepiję viena iš nurodytų COVID-19 ligos (koronaviruso infekcijos) vakcinų (praėjus vienai savaitei nuo „Comirnaty“ ar „COVID-19 Vaccine Moderna“ vakcinos antrosios dozės suleidimo pagal skiepijimo schemą; praėjus 2 savaitėms nuo „COVID-19 Vaccine Janssen“ vakcinos dozės suleidimo; praėjus 4 savaitėms, bet ne daugiau kaip 12 savaičių nuo pirmos „Vaxzevria“ vakcinos dozės suleidimo; po antros „Vaxzevria“ vakcinos dozės suleidimo pagal skiepijimo schemą) (toliau – paskiepytas asmuo), persirgo COVID-19 liga (koronaviruso infekcija) ir diagnozė buvo patvirtinta remiantis teigiamu SARS-CoV-2 PGR tyrimo ar antigeno testo rezultatu, o nuo teigiamo tyrimo rezultato praėjo ne daugiau kaip 180 dienų (bet ne anksčiau, nei asmeniui baigėsi paskirtos izoliacijos terminas) (toliau – persirgęs asmuo), atlikus COVID-19 tyrimą ir gavus neigiamą atsakymą – ne anksčiau nei prieš 72 valandas (skaičiuojant nuo ėminio paėmimo momento) atlikus SARS-CoV-2 PGR tyrimą arba ne anksčiau nei prieš 24 valandas (skaičiuojant nuo ėminio paėmimo momento) atlikus antigeno testą, yra vaikai iki 16 metų), kuriems Nutarime nurodytais atvejais darbo, ūkinės veiklos ar kitos veiklos gali būti neribojamos arba ribojamos iš dalies (toliau – švelnesnės karantino režimo priemonės), teisė į švelnesnes karantino režimo priemones patvirtinama šiais būdais:

1.1. asmens atitiktį šio sprendimo 1 punkto pirmojoje pastraipoje nurodytiems kriterijams, patvirtinantys dokumentai (gali būti prašoma kartu pateikti asmens tapatybę patvirtinantį dokumentą):

1.1.1. Elektroninės sveikatos paslaugų ir bendradarbiavimo infrastruktūros informacinės sistemos (toliau – ESPBI IS) vakcinacijos įrašas, teigiamo laboratorinio tyrimo (SARS-CoV-2 PGR tyrimo ar antigeno testo) rezultatų (duomenų) protokolas (persirgusiems asmenims) arba neigiamo laboratorinio tyrimo (SARS-CoV-2 PGR tyrimo, atlikto ne anksčiau nei prieš 72 valandas, skaičiuojant nuo ėminio paėmimo momento, ar antigeno testo, atlikto ne anksčiau nei prieš 24 valandas, skaičiuojant nuo ėminio paėmimo momento), rezultatų (duomenų) protokolas, kuriuos asmuo gali pateikti atspausdintus arba išsaugotus skaitmeniniu formatu, arba tiesiogiai prisijungęs prie ESPBI IS;

1.1.2. asmens sveikatos priežiūros įstaigos išduotas dokumentas, patvirtinantis, kad asmuo persirgo COVID-19 liga (koronaviruso infekcija) arba nurodantis, kad asmens skiepijimas COVID-19 ligos (koronaviruso infekcijos) vakcina atitinka Nutarime nurodytus kriterijus, arba asmens sveikatos priežiūros įstaigos išduotas neigiamas laboratorinio tyrimo (SARS-CoV-2 PGR tyrimo, atlikto ne anksčiau nei prieš 72 valandas, skaičiuojant nuo ėminio paėmimo momento, ar antigeno testo, atlikto ne anksčiau nei prieš 24  valandas, skaičiuojant nuo ėminio paėmimo momento), atsakymas, kuriuos asmuo gali pateikti atspausdintus arba išsaugotus skaitmeniniu formatu;

1.1.3. dokumentas, patvirtinantis vaiko amžių (taikoma asmenims iki 16 metų);

1.1.4. ESPBI IS duomenų pagrindu parengtas skaitmeninis pažymėjimas, patvirtinantis skiepijimo, persirgimo COVID-19 liga ar neigiamo tyrimų rezultato faktą, skirtas naudojimui šalies viduje su sugeneruotu QR kodu, kurį asmuo gali pateikti atspausdintą arba išsaugotą skaitmeniniu formatu, arba tiesiogiai prisijungęs prie ESPBI IS;

1.1.5. pagal Europos Komisijos reikalavimus parengtas Europos Sąjungos skaitmeninis COVID pažymėjimas, patvirtinantis skiepijimo, persirgimo COVID-19 liga (koronaviruso infekcija) ar neigiamo tyrimų rezultato faktą, skirtas sudaryti palankesnes sąlygas laisvai judėti COVID-19 ligos (koronaviruso infekcijos) pandemijos metu;

1.2. asmens atitiktis šio sprendimo 1 punkto pirmojoje pastraipoje nurodytiems kriterijams nustatoma:

1.2.1. karantino režimo priemonių laikymosi kontrolę atliekantis pareigūnas asmenis, kuriems Nutarime nurodytais atvejais gali būti taikomos švelnesnės karantino režimo priemonės, nustato iš asmens pateiktų šio sprendimo 1.1 papunktyje nurodytų dokumentų, o esant abejonių – vadovaudamasis ESPBI IS tvarkomais asmens duomenimis;

1.2.2. fiziniai ir juridiniai asmenys, teikiantys paslaugas (toliau – paslaugų teikėjai), ar kiti fiziniai ir juridiniai asmenys, kurie priima sprendimus dėl švelnesnių karantino priemonių taikymo Nutarime nurodytais atvejais, asmenis, kuriems Nutarime nurodytais atvejais gali būti taikomos švelnesnės karantino režimo priemonės, nustato iš asmens pateiktų šio sprendimo 1.1 papunktyje nurodytų dokumentų.

2. Švelnesnių karantino režimo priemonių taikymui šio sprendimo 1.1 papunktyje nurodyti dokumentai ir juose esantys asmens duomenys peržiūrimi šiomis sąlygomis ir tvarka:

2.1. šio sprendimo 1.1 papunktyje nurodyti dokumentai ir juose esantys asmens duomenys peržiūrimi šiuo tikslu: siekiant nustatyti asmens atitiktį šio sprendimo 1 punkto pirmojoje pastraipoje nurodytiems kriterijams, sudarant galimybę šiems asmenims Nutarime nurodytais atvejais naudotis teise į švelnesnes karantino režimo priemones ir įgyvendinant COVID-19 ligos (koronaviruso infekcijos) profilaktikos ir kontrolės priemones;

2.2. šio sprendimo 1.1 papunktyje nurodyti dokumentai ir juose esantys asmens duomenys karantino režimo priemonių laikymosi kontrolę atliekančių pareigūnų, paslaugų teikėjų ar kitų fizinių ir juridinių asmenų, kurie priima sprendimus dėl švelnesnių karantino priemonių taikymo Nutarime nurodytais atvejais, tik peržiūrimi, draudžiama juos rinkti, saugoti ar kitaip tvarkyti.

3. VĮ Registrų centras asmens duomenis apie neigiamą asmens laboratorinio tyrimo (SARS-CoV-2 PGR tyrimo, atlikto ne anksčiau nei prieš 72 valandas, skaičiuojant nuo ėminio paėmimo momento, ar antigeno testo, atlikto ne anksčiau nei prieš 24 valandas, skaičiuojant nuo ėminio paėmimo momento), atsakymą, asmenų persirgimo COVID-19 liga (koronaviruso infekcija) ir paskiepijimo viena iš nurodytų COVID-19 ligos (koronaviruso infekcijos) vakcinų faktą ir fakto galiojimo terminą teikia Policijos departamentui prie Lietuvos Respublikos vidaus reikalų ministerijos iš ESPBI IS asmens duomenų teikimo sutartyje nustatytomis sąlygomis ir tvarka šio sprendimo 2.1 papunktyje nurodytu tikslu.

4. Asmenys:

4.1. norėdami pasinaudoti teise į švelnesnes karantino režimo priemones Nutarime numatytais atvejais, pateikia vieną iš šio sprendimo 1.1 papunktyje nurodytų dokumentų karantino režimo priemonių laikymosi kontrolę atliekantiems pareigūnams, paslaugų teikėjams ar kitiems fiziniams ir juridiniams asmenims, kurie priima sprendimus dėl švelnesnių karantino priemonių taikymo Nutarime nurodytais atvejais, 2.1  papunktyje nurodytu tikslu;

4.2. negali pasinaudoti švelnesnėmis karantino režimo priemonėmis izoliacijos laikotarpiu, vadovaujantis Asmenų, sergančių COVID-19 liga (koronaviruso infekcija), asmenų, įtariamų, kad serga COVID-19 liga (koronaviruso infekcija), ir asmenų, turėjusių sąlytį, izoliavimo namuose, kitoje gyvenamojoje vietoje ar savivaldybės administracijos numatytose patalpose taisyklėmis, patvirtintomis Lietuvos Respublikos sveikatos apsaugos ministro 2020 m. kovo 12 d. įsakymu Nr. V-352 „Dėl Asmenų, sergančių COVID-19 liga (koronaviruso infekcija), asmenų, įtariamų, kad serga COVID-19 liga (koronaviruso infekcija), ir asmenų, turėjusių sąlytį, izoliavimo namuose, kitoje gyvenamojoje vietoje ar savivaldybės administracijos numatytose patalpose taisyklių patvirtinimo“.“

2. Nustatau, kad šis sprendimas įsigalioja 2021 m. birželio 1 d.

Sveikatos apsaugos ministras, valstybės lygio

ekstremaliosios situacijos valstybės operacijų vadovas Arūnas Dulkys